Diari Oficial de la Generalitat Valenciana


Sumari del DOGV 9921, del 23-08-2024 (2024/8566)

ANUNCI pel qual se sotmeten a informació pública les sol·licituds d'autorització administrativa prèvia i autorització administrativa de construcció corresponents a una central fotovoltaica denominada PV Ingenergy Solar Epsilon i la seua infraestructura d'evacuació, amb una potència màxima total dels mòduls fotovoltaics (pic) d’1,87 MW; una potència nominal dels inversors d’1,72 MW i una capacitat d'accés concedida d’1,72 MW, a situar al terme municipal de Picassent. Expedient ATALFE/2022/60.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9921

Data del DOGV
:   23-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8566

CVE
:   IWCX-G-9772-0684

Data del document
:   08-08-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

*–* el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, i la seua modificació pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna;

– la Llei 24/2013, de 26 de desembre, del sector elèctric;

– la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,

– i la Llei 39/2015, d'1 d'octubre, del procediment administratiu comú de les administracions públiques,

se sotmeten a informació pública les sol·licituds d'autorització administrativa prèvia i d'autorització administrativa de construcció de la instal·lació elèctrica que s'indica:

Peticionari: PV Ingenergy Solar Epsilon, SL, NIF B-16906810, i amb domicili social al carrer Benissanó, núm. 9, baixos.

Tipus de central elèctrica: central fotovoltaica denominada «PV Ingenergy Solar Epsilon», amb potència a instal·lar d’1,72 MW, incloses les seues infraestructures d'evacuació.

Emplaçament dels grups generadors: polígon 41, parcel·la 171, del terme municipal de Picassent (València).

Emplaçament de la infraestructura d'evacuació: polígon 41, parcel·la 171, del terme municipal de Picassent (València).

Òrgan competent per a autoritzar la instal·lació: Servici Territorial d'Indústria, Energia i Mines de València de la Conselleria d'Innovació, Indústria, Comerç i Turisme.

Documents sotmesos a informació pública:

Projecte d'execució de planta solar fotovoltaica PV Ingenergy Solar Epsilon 1,72 MW.

Estudi d'integració paisatgística.

Memòria justificativa del compliment dels criteris del Decret llei 14/2020.

Pla de desmantellament i restitució del terreny i l’entorn afectat.

plec general de normes de seguretat en prevenció d'incendis forestals.

Llista dels elements, espais, servicis i instal·lacions públiques afectats per l'actuació.

Separates dirigides a: Ajuntament de Picassent, i-DE Redes Eléctricas Inteligentes, SAU, Oficina Tècnica de Gestió del Parc Natural de l'Albufera i Direcció General d'Urbanisme, Paisatge i Avaluació Ambiental de la Conselleria de Medi Ambient, Aigua, Infraestructura i Territori.

Pressupost: 954.599,54 €.

Característiques principals:

Instal·lació fotovoltaica: la central fotovoltaica denominada PV Ingenergy Solar Epsilon, d’1,87 MWp, està composta per un camp generador de 2.730 mòduls fotovoltaics de 685 Wp, estructura d'un seguidor solar d'eix polar horitzontal. Estos mòduls fotovoltaics es connecten amb 8 inversors de 215 kVA. Això suposa una potència nominal d'inversors d’1,72 kW, però el conjunt de tots els inversors estarà limitat, a través d'un PPC independent, a 1,72 MW.

Al seu torn, els inversors es connecten amb la part de baixa tensió d'un transformador de 1.800 kVA per a elevar la tensió i les cel·les de mitjana tensió. Al costat del transformador se situarà un centre de seccionament dins de la planta fotovoltaica.

Des del centre de seccionament partirà una línia de mitjana tensió de 20 kV subterrània fins al suport d'entroncament de nova construcció (anada i tornada) també dins de la planta que se situarà en lloc d'una torreta d'un antic centre de transformació.

El suport de nova construcció es connectarà al suport 310361 propietat d'i-DE mitjançant una línia aèria ja existent.

Tant la línia subterrània que partirà des del centre de seccionament cap al suport de nova construcció com la línia aèria seran titularitat d'i-DE.

El punt de connexió de la central amb la xarxa de distribució es realitzarà en la línia 8 – Albudor de 20 kV de l’ST Picassent, en el tram comprés entre els suports número 310068 (5512363) i 310070 (5512370).

Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.

La documentació serà exposada per a consulta pública en la següent adreça electrònica:

<https://cindi.gva.es/es/web/energia/valencia>, en castellà, i <https://cindi.gva.es/va/web/energia/valencia>, en valencià, disponibles l'endemà de la publicació.

La qual cosa es fa pública perquè se’n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l'adreça electrònica indicada o presencialment en el Servici Territorial d'Indústria, Energia i Mines de València, situat al carrer de Gregori Gea, 27, de València, així com dirigir a l’esmentat servici territorial les al·legacions que es consideren oportunes en el termini de quinze (15) dies hàbils comptadors a partir de l’endemà de la publicació d'este anunci segons el procediment d'urgència previst en la Llei 39/2015, d'acord amb l'article 10.8 del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, que modifica la redacció de l'article 33.1 del Decret llei 14/2020, de 7 d'agost, les quals es podran presentar via telemàtica a través de la seu electrònica de la Generalitat, accedint a l’enllaç següent:

<https://www.gva.es/va/inicio/procedimientos?id_proc=15882&version=amp>, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos que siguen procedents contra la resolució definitiva del procediment.

  

València, 8 d'agost de 2024

Roberto Javier Anchel Añó

Cap del Servici Territorial d'Indústria, Energia i Mines